Гарадскі дом культуры некалі пераехаў у будынак былога кінатэатра, займеўшы дадатковую прыбудову. Фільмы тут не дэманструюць — як сцвярджаецца, няма глядацкага попыту (толькі часам наведваецца перасоўка). З тых калектываў ды аб’яднанняў, што функцыянуюць у установе, дырэктар Людміла Малчановiч асоба вылучае “Косаўскую скарбнiцу”, яе народных умельцаў, якія працуюць з пацеркамі, вышыўкай, саломкай... Дуэт з гуртка “Ліра” толькі што стаў лаўрэатам на фестывалі “Суквецце культур”, які прайшоў у Івацэвічах. У рэпертуары лялечнага тэатра ёсць тры спектаклі. Людзі ва ўзросце спяваюць у хоры ветэранаў “Спатканне”. Усяго ў ГДК займаецца каля 150 чалавек (“руляць” імі чацвёра — дырэктар, рэжысёр, хормайстар ды мастацкі кіраўнік).